Honderde nog dakloos ná kitsoorstromings | Maroela Media
Honderde nog dakloos ná kitsoorstromings
Talle skuilings is tydens die oorstromings verwoes en honderde mense is steeds dakloos.
Die organisasie #NotInMyName sê meer as 400 mense word steeds by die Mamelodi Baptist Church in die ooste van Pretoria gehuisves nadat hulle weens die afgelope ruk se oorstromings dakloos gelaat is.
Die organisasie sê ook meer as 'n week nadat die Gautengse premier, David Makhura, die kerk besoek het, wag hulle steeds dat die provinsiale regering iets doen om die gestrande inwoners se lot te help verbeter.
"Die kerk[gebou] het nou 'n gesondheidsrisiko geword vir diegene wat daar woon terwyl hulle wag dat die beloftes gestand gedoen word," het die organisasie gesê.
"Die lewensomstandighede is glad nie geskik om 'n groot getal mense te huisves nie. Dit is onhigiënies en daar is nie voldoende ventilasie nie.
Die organisasie #NotInMyName sê die situasie is 'n humanitêre krisis. (Foto: ANA)
"Dit is 'n humanitêre krisis en die tussentydse noodverligtingspogings is nie voldoende nie."
Vrydag het 'n groep boosdoeners boonop op die kerk toegesak en geëis dat die inwoners terug na hul huise gestuur word. Hulle het ook geëis dat die voorraad wat reeds aan die kerk geskenk is om die haweloses mee te versorg, oorhandig moet word sodat dit aan die res van die plakkerskamp versprei kan word.
Die pastoor is boonop daarvan beskuldig dat die kerk die mense huisves bloot omdat hy na bewering persoonlik baat uit Suid-Afrikaners se welwillendheid, het die organisasie gesê.
Die polisie moes uiteindelik ingryp.
"#NotInMyName doen 'n beroep op die Tshwane-metroraad en die Gautengse provinsiale regering om in te gryp. Die stilte is oorverdowend en die kerk is onder geweldige druk.
"Ons gaan voort om te help met noodleniging waar ons kan. Ons wil ook diegene bedank wat reeds bydraes gelewer het."
Talle inwoners van Mamelodi is na verlede week se swaar reën dakloos gehad, nadat oorstromings sowat 700 skuilings verwoes het.
SA'ner kom tweede in Antarktika-marathon
Daar is n rede hoekom daar nie in die verlede op BAIE plekke gebou en ontwikkel is nie. As dit regtig baie reen en reen soos normal ( wat nie onmoontlik is nie ) gaan daar n geween en n gekners van tande wees . Wonder wie dan blameer gaan word ?
Ek het gehoor dat daardie spesifieke gebied aangewys is as onveilig vir bewoning en dat die mense glad nie daar mag gewoon het nie.
Vroeèr jare was daar 'n vloedlyn waarbinne nie gebou kon word nie, maar menseregte maak alle reèls gelyk met die grond.
Ek is seker baie dom, maar ek kan nie sien hou is hulle probleme die munisipaliteit of die regering se probleem nie. As jy boy waar jy nie mag nie is die gevolge joune.
Ek het alreeds al my ekstra geld vir die boere in die Noord-Kaap gegee. Jammer ouens, julle is op jul eie.